O bancă internațională devine acționar minoritar al Premier Energy. Un gigant european al pensiilor private a cumpărat 20% din oferta publică inițială
Acțiunile companiei Premier Energy PLC au fost listate oficial la bursa de la București marți, 28 mai. După ce s-au limpezit apele, în urma ofertei publice inițiale, au apărut deja informații despre doi mari investitori în firmă. Banca Europeană pentru Reconstrucție și Dezvoltare (BERD) a anunțat că deține peste 3% dintre acțiunile companiei, în timp ce NN Group NV are 7,4 milioane de acțiuni – aproape 6% - prin trei fonduri de pensii din Pilonii II și III.